open-index/open-wikipedia-markdown huggingface dataset:
The Wonders of Aladdin

***The Wonders of Aladdin*** (; ), u Francuskoj prikazan pod naslovom ***Les Mille et Une Nuits*** () je italijansko-francusko-američki fantastično-pustolovni film snimljen 1961. godine u režiji Marija Bave i Henryja Levina. Temelji se na priči o Aladinu iz srednjovjekovne zbirke *[[1001 noć]]*. Naslovni protagonist, koga tumači  Donald O'Connor, je siromašni mladić u drevnom Bagdadu koji sticajem okolnosti dođe u posjed lampe sa duhom koji ispunjava želje. Film nije imao velikog komercijalnog uspjeha.

## Uloge

* Donald O'Connor ... Aladdin
* Nöelle Adam ... Djalma
* Vittorio De Sica ... Geni
* Aldo Fabrizi ... Sultan
* Michele Mercier ... Princeza Zaiha
* Milton Reid ... Omar
* Terence Hill ... Princ Moluk (naveden kao Mario Girotti)
* Fausto Tozzi ... Veliki vezir
* Marco Tulli ... Fakir

## Izvori


## Vanjske veze
* 
* 
*
The Shadow of the Cat

***The Shadow of the Cat*** () je britanski crno-bijeli horor film snimljen 1961. godine u režiji Johna Gillinga. Naslovna "protagonistica" je Tabitha, mačka koja je postala svjedokom ubistva svoje gospodarice od strane muža i dvoje slugu. Radnja prikazuje kako im se nastoji osvetiti.

## Uloge
* André Morell ... Walter Venable 
* Barbara Shelley ... Beth Venable
* William Lucas ... Jacob Venable 
* Freda Jackson ... Clara, sobarica
* Conrad Phillips ... Michael Latimer
* Richard Warner ... Edgar Venable 
* Vanda Godsell ... Louise Venable 
* Alan Wheatley ... Inspektor Rowles 
* Andrew Crawford ... Andrew, batler
* Kynaston Reeves ... Djed (nova porodica)
* Catherine Lacey ... Ella Venable 
* Henry Kendall ... Ljekar

## Izvori

## Vanjske veze
*
Alajärvi

**Alajärvi** je grad i općina na zapadu Finske od 10,171 stanovnika.

## Geografija

Alajärvi leži u Regiji Južna Ostrobotnija, na zapadnoj obali istoimenog jezera, udaljen 70 km sjeverozapadno od administrativnog centra regije Seinäjokija i oko 200&nbsp;km od Tamperea.

## Historija

Historija Alajärvija vezana je uz njegovu crkvu i parohiju koja se počela osamostaljivati 1751., da bi se 1875. potpuno osamostalila.

Crkva u Alajärviju podignuta je 1836 po projektu Carla Ludwiga Engela.
Općina Alajärvi osnovana je 1868., ona je preuzela brigu o obrazovanju koju je dotad bila u rukama crkve, pa je 1883. osnovana prva osnovna škola, 1925. prva srednja, a 1946. i prva gimnazija.

Nakon razdoblja kad je glavni posao stanovnika bilo proizvodnja katrana, nastupila je kriza krajem 19. vijeka, pa se dobar dio stanovnika do Prvog svjetskog rata iselio  u Ameriku, taj trend se nastavio i nakon Drugog svjetskog rata ali su tad ljudi iseljavali u Švedsku.

To stanje se promjenilo tokom 60-ih kad su osnovane tvornice.

Alajärvi je 1973 državnim dekretom dobio status grada.

## Poznati sugrađani

Uz Alajärvi je bio usko vezan arhitekt Alvar Aalto, koji je dobar dio ljetovanja u svom djetinstvu proveo u gradu, a kasnije je projektirao dobar dio njegovih javnih građevina. 
To su bili Dom omladine, Bolnica Väinölä (1919-1926), Gradska vijećnica i Protestanska crkva (1967-1969), a njegov studio dovršio je 1991. projekt za biblioteku u centru koji nosi njegovo ime.

Pored njega za Alajärvi je bio značajan i slikar i profesor Eero Nelimarkka, koji je rođen u gradu. On je 1964. osnovao muzej, koji je danas prerastao u zavičajni muzej 
Južne Ostrobotnije.

## Privreda

Najveća poduzeća u gradu bave se metalom, to su *Nordautomation*, koji proizvodi strojeve za pilane i *Mäkelä Alu* jedan od najmodernijih evropskih proizvođača aluminijskih profila. Pored njih tu je i građevinska poduzeća *Rannila* i *Rautaruukki*, i tvornica *Tarkoret*, koja proizvodi lopatice za bagere.

Alajärvi je dobro poznat i po drvnoj industriji po tvornici - Finnlamelli, koja proizvodi montažne drvene kuće.

Pored tog i tradicionalna tekstilna industrija i dalje je važna za  privredu grada.

Jedan od kuriozuma Alajärvija je vinograd, koji unatoč tome što je tako daleko na sjeveru daje grožđe iz kog se pravi vino.

## Reference

## Vanjske veze

* ''Službene stranice Općine Alajärvi''
Kemijärvi

**Kemijärvi**  je grad i općina na krajnjem sjeveru Finske od 7,892 stanovnika.

## Geografija

Kemijärvi leži u Regiji Lapland, smješen na poluotoku istoimenog jezera rijeke Kemijoki.

Od administrativnog centra regije grada Rovaniemija udaljen je 87,5 km istočno, a od Helsinkija 892&nbsp;km.

## Historija

Finski doseljenici počeli su se masovnije doseljavati u taj kraj u 19. vijeku, ispočetka su se bavili poljoprivredom, stočarstvom, lovom i ribolovom.

Kemijärvi se nalazi na raskršću glavnih prometnih pravaca, od kojih onaj prema jugu vodi u Botnijski zaljev, a onaj prema sjeveru vodi do Arktičkog oceana i Bijelog mora, a onaj prema jugoistoku prema 
Jezeru Ladoga. Između 1908. - 1934. jedina veza sa svijetom bila je brodska linija prema Pelkosenniemiju. U 
drugoj polovici 19. vijeka bitno su poboljšane veze, cesta Rovaniemi - Kemijärvi završena je 1853. a do 1930. do mjesta je
došla željeznica.

Još oko 1920. Kemijärvi je počeo planirati da postane općina, ali je te planove prekinuo Drugi svjetski rat, jer je od 1939. do 1945. u tom ratu uništeno oko 70% zgrada u tom kraju. Nakon tog je uslijedio period obnove koji je trajao do druge polovice 1950-ih. Tad je izgrađena i prva hidroelektrana na Kemijokiju, koja je donijela radna mjesta i povećala standard. 
U finalu tog procesa - 1957. osnovana je općina.

Sredinom 1960-ih izgrađena je tvornica celuloze Veitsiluoto, a 1963. dovršena je i hidroelektrana Seitakorva. 
To vrijeme bilo je zenit Kemijärvija, jer je tad imao oko 16 000 stanovnika, pa je 1973 dobio status grada.

## Atrakcije

Svega pola sata vožnje od Kemijärvija, unatar Arktičkog kruga leži skijalište - *Suomu*, na visini od 409 metara, ono se počelo formirati 1960-ih. Danas ima 70 km staza, od tog 17&nbsp;km lakših.

## Pobratimski gradovi

* , Kandalakša
* , Sōbetsu
* , Vardø

## Reference

## Vanjske veze

* ''Službene stranice grada Kemijärvi ''
Kemijärvi (jezero)

**Kemijärvi** je veliko jezero na sjeveru Finske koje leži u Regiji Lapland.

## Karakteristike
Kemijärvi je protočno jezero rijeke Kemijoki, koje leži na nadmorskoj visini 
od 148.8 metra.

Na jednom od zapadnih poluotoka u gornjem dijelu jezera leži grad Kemijärvi. 
Jezero Kemijärvi maksimalno je duboko 24 m (prosječno 5.75 m), prilično je izduljeno (80&nbsp;km) pa mu dužina obala iznosi 689 km a površina 230 km².

Melioracioni radovi na jezeru i rijeci dovršeni su 1965. sa ciljem da se poveća proizvodnja u hidroelektranama i smanji šteta od poplava. Tim radovima regulirano je područje od oko 1.300&nbsp;km.

## Reference

## Vanjske veze

* ''Kemijärvi'' na portalu Jarwiki
Postman's Knock

***Postman's Knock*** () je britanska crno-bijela filmska komedija snimljena 1962. godine u režiji Roberta Lynna. Protagonist, čiji lik tumači poznati komičar Spike Milligan je seoski poštar koji dobije premještaj u London. Radnja prikazuje kako se zbog svoje naivnosti teško prilagođava velegradskom životu, a što uključuje pokušaj pljačke koji je spriječio, ali zbog koga ga i kriminalci i policija smatraju mogućim počiniocem.

## Uloge
* Spike Milligan - Harold Petts
* Barbara Shelley - Jean
* John Wood - P.C. Woods
* Archie Duncan - Inspektor
* Warren Mitchell - Rupert
* Lance Percival - Joe
* Arthur Mullard - Sam
* John Bennett - Pete
* Ronald Adam - Mr. Fordyce
* Miles Malleson - Psihijatar
* Wilfrid Lawson - Poštar
* Mario Fabrizi - Seljak
* Bob Todd - Oblasni nadzornik

## Izvori


## Vanjske veze
*
Blind Corner

***Blind Corner*** (), u SAD distribuiran pod naslovom ***Man in the Dark*** () je britanski crno-bijeli filmski triler snimljen 1963. godine u režiji  Lancea Comforta. Protagonist, čiji lik tumači William Sylvester je uspješni i bogati kompozitor pop muzike koji je oslijepio, i koga lijepa supruga (čiji lik tumači Barbara Shelley) vara sa siromašnim umjetnikom. Radnja prikazuje kako njegov pokušaj da suprugu uhvati u preljubu razotkriva još podmukliji plan čiji je cilj preuzeti njegovo bogatstvo.

## Uloge
* William Sylvester ... Paul Gregory
* Barbara Shelley ... Anne Gregory
* Alexander Davion ... Rickie Seldon
* Elizabeth Shepherd ... Joan Marshall
* Mark Eden ... Mike Williams
* Ronnie Carroll ... sam sebe
* Barry Alldis ... Compere
* Edward Evans ... Vozač
* Frank Forsyth ... Policajac

## Reference

## Vanjske veze
* 
* ''Blind Corner''  at BFI Film & TV Database
Anna Gunn

**Anna Gunn** (11. august 1968 - ) je američka glumica, najpoznatija po ulozi Skyler White, supruge protagonista TV-serije *[[Breaking Bad]]*. Za nju je tri puta bila nominirana za Emmy za sporednu glumicu u dramskoj seriji, a osvojila ju je dva puta.

## Izvori

## Vanjske veze
*
Chris Messina

**Kris Mesina** (; 11. avgust 1974) američki je glumac. Igrao je sporedne uloge u filmovima *[[Stigla vam je pošta]]*, *[[Ljubav u Barseloni]]*, *[[Džuli i Džulija]]* i *[[Argo]]*, kao i u serijama *[[Opasna igra (TV serija)|Opasna igra]]* i *[[The Mindy Project|Mindin projekat]]*.

## Reference

## Vanjske veze

*
Vrana (film)

***The Crow*** () je američki fantastično-akcioni film snimljen 1994. godine u režiji Alexa Proyasa, najpoznatiji po tragičnoj nesreći prilikom koje je na snimanju poginuo glavni glumac Brandon Lee.

Predstavlja adaptaciju istoimenog stripa Jamesa O'Barra. Lee u filmu nastupa kao Eric Draven, detroitski rock muzičar koji je za vrijeme zloglasne Đavolje noći 30. oktobra bude ubijen od strane razbojnika prilikom neuspjelog pokušaja da djevojku zaštiti od silovanja. Radnja prikazuje kako ga vrana oživi, odnosno kako se diže iz groba da bi se osvetio počiniteljima na čijem čelu je lokalni gangsterski vođa Top Dollar (čiji lik tumači Michael Wincott).

Do nesreće je došlo 31. marta 1993. godine, pred sam kraj snimanja u studiju u Sjevernoj Karolini. Tada se snimala scena sa početka radnje, u kojoj je Dravenov lik gine od hica iz revolvera Smith & Wesson Model 29 koji ispaljuje razbojnik, čiji je lik glumio Michael Massee. Pogreškom rekvizitera je umjesto manevarskog metka u revolver ubačen bojevi metak kalibra .44 Magnum, te je Massee ispalio hitac koji je pogodio Leeja u trbuh; on je nedugo potom umro u bolnici. Producenti su nakon nekog vremena odlučili ipak dovršiti film; za nekoliko scena u kojima se pojavljuje Dravenov lik je korišten dubler, odnosno CGI kojim je na njegovo lice "nalijepljen" Leejev lik.

Iako je film prilikom premijere izazvao kontroverze, odnosno optužbe producenata da su komercijalno koristili tragediju, *Vrana* je dobila izuzetno povoljne kritike. Pri tome se hvalila režija Alexa Proyasa, koja je vješto koristila kako rock soundtrack, tako i mračnu neo noir atmosferu, zbog koje se film uspoređivao s Burtonovim *[[Batman (film, 1989)|Batmanom]]* i *[[Blade Runner]]om*. Komercijalni rezultati su bili solidni, a sa vremenom je dobio i svojevrsni kult status.

Godine 1998. je snimljen nastavak pod naslovom *[[The Crow: City of Angels]]* sa Vincentom Perezom u glavnoj ulozi, a nakon toga još dva direct-to-video nastavka.

## Uloge
*Brandon Lee ... Eric Draven/Vrana
*Michael Wincott ... Top Dollar
*Ernie Hudson ... Nar. Albrecht
*Rochelle Davis ... Sarah
*Bai Ling ... Myca
*David Patrick Kelly ... T-Bird
*Angel David ... Skank
*Jon Polito ... Gideon
*Tony Todd ... Grange
*Sofia Shinas ... Shelly Webster
*Michael Massee ... Funboy
*Laurence Mason ... Tin-Tin
*Anna Levine ... Darla
*Bill Raymond ... Mickey
*Marco Rodríguez ... Torres

## Izvori

## Vanjske veze
* 
* 
* 
* 
* ''The Crow'' (album) at MusicBrainz
* ''The Crow'' (score) at MusicBrainz
La frusta e il corpo

***La frusta e il corpo*** () je italijansko-francuski horor film snimljen 1963. u režiji Marija Bave. Radnja se događa u neimenovanoj istočnoevropskoj zemlji na izoliranom plemićkom imanju, gdje se djevojka (čiji lik tumači Dalilah Lavi) udaje za mladog plemića (čiji lik tumači Tony Kendall, ali koju potom počne opsjedati duh njegovog starijeg sadističkog brata (čiji lik tumači Christopher Lee) sa kojim je imala neobičan odnos. *La frusta e il corpo* je kasnijim historičarima postao zanimljiv kao jedan od prvih modernih mainstream filmova gdje se koriste motivi BDSM seksualnosti. Zbog toga je, međutim, imao i problema sa cenzurom; iako je ispočetka dobio certifikat za prikazivanje, nakon samo dva mjeseca distribucije je zabranjen pod optužbom za opscenost i prikazivanje "anomalija seksualnog života". Producenti su zbog toga, da bi ga vratili u kino-dvorane, bili prisiljeni skratiti sa 90 na 77 minuta; u toj je verziji dugo vremena bio dostupan javnosti. Tek 2000. je originalna verzija postala dostupna u obliku DVD-izdanja.

## Uloge
* Daliah Lavi ... Nevenka Menliff
* Christopher Lee ... Kurt Menliff
* Luciano Stella ... Christian Menliff
* Ida Galli ... Katia
* Harriet Medin ... Giorgia
* Gustavo De Nardo ... Grof Menliff
* Luciano Pigozzi ... Losat
* Jacques Herlin ... Svečenik

## Literatura

* 

## Reference

## Vanjske veze
*
Sei donne per l'assassino

***Sei donne per l'assassino*** (), poznat i po engleskom naslovu ***Blood and Black Lace*** () u međunarodnoj distribuciji, je italijansko-francusko-zapadnonjemački filmski triler snimljen 1964. u režiji Marija Bave, poznat kao prvi "pravi" *[[giallo]]* film, odnosno kao jedno od najuticajnijih ostvarenja u historiji žanra.

Glavni likovi filma su vlasnica modnog salona (čiji lik tumači Eva Bartok) i njen ljubavnik (čiji lik tumači Cameron Mitchell) koji ga koriste kao paravan za krijumčarenje kokaina. Radnja prikazuje kako manekenke zaposlene u salonu postaju žrtvom maskiranog ubice čiji je cilj pronaći dnevnik jedne od njih sa kompromitirajućim detaljima.

Bava je prethodne godine snimio crno-bijeli film *[[La ragazza che sapeva troppo]]*, koji se zbog sličnosti teme i stila ponekad naziva prvim *giallo* filmom. U slučaju *Sei donne* je, međutim, koristio ne samo film u boji, nego je i scenario, koji je u svom originalnom obliku imao rutinski i konvencionalni kriminalistički *[[whodunnit]]* zaplet iskoristio kao priliku za film gdje naglasak nije toliko na pronalaženju ubice koliko u prikazu načina na koji se vrše ubistva. Pri tome su se koristile tehnike stvaranja napetosti koje su film žanrovski približile hororu, ali i izuzetna maštovitost, odnosno dotada rijetko viđana brutalnost likvidacija. Te su scene snimane za manirističkom preciznošću i vještinom, te se *Sei donne* često navodi kao jedan od najboljih Bavinih filmova. Bava je također, prepoznavši eksploatacijske potencijale, koristio i priliku da u filmu prikazuje što više oskudno odjevenih žena, a što je uključivalo i pojedine scene ubistava. Time je stvorio mješavinu erotike i eksplicitnog nasilja, koja će postati jedna od bitnih odrednica ne samo *giallo* žanra, nego i kasnijeg slasher filma u Hollywoodu.

## Uloge

* Cameron Mitchell ... Max Marian 
* Eva Bartok ... Christina 
* Thomas Reiner ... Inspektor Silvester 
* Ariana Gorini ... Nicole 
* Dante DiPaolo ... Frank
* Mary Arden ... Peggy 
* Franco Ressel ... Marquis Richard Morell 
* Lea Krugher ... Greta  
* Claude Dantes ... Tao-Li  

* Massimo Righi ... Marco  
* Giuliano Raffaelli ... Zanchin  
* Harriette White Medin ... Clarice
* Luciano Pigozzi ... Cesar Losarre 
* Francesca Ungaro ... Isabella 
* Mary Carmosino ... Manekenka 
* Heidi Stroh ... Plavokosa manekenka
* Enzo Cerusico ... Radnik na benzinskoj pumpi 
* Nadia Anty ... Manekenka

## Izvori

## Vanjske veze
*
Operazione paura

***Operazione paura*** (), poznat i pod engleskim naslovom ***Kill, Baby, Kill*** () je italijanski horor film snimljen 1966. godine u režiji Marija Bave. Radnja se događa u transilvanskom gradiću u 19. vijeku gdje je protagonist, ljekar po imenu dr. Paul Eswal (čiji lik tumači Giacomo Rossi-Stuart) pozvan provesti autopsije nad žrtvama tajanstvenog ubice, a za koga se ispostavi da ima veze sa starom kletvom. *Operazione paura* je Bava snimio sa dosta poteškoća, između ostalih i zbog toga što su producenti ostali bez novaca, te je Bava sa ostatkom i ekipe film dovršio bez isplaćenog honorara. Kritičari su, međutim, izuzetno hvailili njegov rad, koji je fotografiju u boji kombinirao sa posvetama klasičnim ostvarenjima žanra. Zbog toga se *Operazione paura* često navodi kao jedno od najuspješnijih ostvarenja Bavinog opusa.

## Uloge
* Giacomo Rossi-Stuart ... Dr. Paul Eswai 
* Erika Blanc ... Monica Schuftan 
* Fabienne Dali ... Ruth (Čarobnica)
* Giana Vivaldi ... Baronesa Graps
* Piero Lulli ... Insp. Kruger
* Luciano Catenacci ... Gradonačelnik Karl  
* Micaela Esdra ... Nadienne 
* Franca Dominici ... Martha 
* Giuseppe Addobbati ... Gostioničar

## Reference

### Literatura

* 

## Vanjske veze

* 
*
Kuhmo

**Kuhmo** je grad i općina na istoku Finske od 8,950 stanovnika.

## Geografija

Kuhmo leži u Regiji Kainuu, smješen na obali jezera Kärenjärvi koje je samo rukavac većeg Jezera Ontojärvi.

Od administrativnog centra regije grada Kajaanija udaljen je stotinjak km istočno, a od Helsinkija 589&nbsp;km.

Najbliži aerodrom leži u Kajaaniju, a do ruske granice ima šesdesetak km.

Kuhmo je u Finskoj poznat po vrlo prometnom graničnom prijelazu Vartius, prema Rusiji koji je otvoren 1992.

## Historija

Kako se Kuhmo nalazio na graničnom području, bilo je poprište brojnih ratova, pa je zadugo ostao slabo naseljen.

Historija Kuhma počela je 1605., kad je zabilježeno da su stanovnici tadašnjeg Kuhma kao pripadnici parohije Jezera Oulujärvi platili prvi porez. Zna se da se radilo o deset porodica od kojih su većina bili doseljenici iz 
Savonije.
Kuhmo se 1854. odvojio od Parohije Sotkamo i osnovao vlastitu, a 1865. je osnovao i općinu.

Općina je službeno promijenila ime iz **Kuhmoniemi** u 
*Kuhmo* 1. januara 1937. a 1. januara 1986. Kuhmo je dobio status grada.

## Privreda

Za vrijeme autonomnog Velikog Vojvodstva Finska, stanovnici su se bavili poljoprivredom krčivši šume paljenjem i proizvodnjom katrana. Tako da je oko 1900. Kuhmo proizvodio 
najviše katrana u Finskoj. 
Krčenje šuma posustalo je krajem 19. vijeka, a potražnja za katranom pala je početkom 20. vijeka. 
Zbog razvoja poljoprivrede povećao se broj stanovnika, tako da je Kuhmo 1900. imao 3 310 stanovnika, a do 1928. njihov broj se povisio na 9 000. 
Nakon što je 1955. osnovan Kuhmo-yhtiö (Kompanija Kuhmo) brzo je izrastao u najveće poduzeće, i to je ostao za dugo vremena.

Krajem 1970-ih brojni stanovnici otišli su raditi građevinske radove po sovjetskom Kostomukšu.
Zenit Kuhma bila je 1977. kad je imao gotovo 14 000 stanovnika.

## Pobratimski gradovi

* , Kostomukša
* , Oroszlány
* , Robertsfors
* , Šalja
## Reference

## Vanjske veze

* ''Službene stranice grada Kuhmo ''
Evijärvi

**Evijärvi** je općina na zapadu Finske od 2,651 stanovnika.

## Geografija

Općina Evijärvi leži u Regiji Južna Ostrobotnija, oko istoimenog jezera, udaljena 84 km sjeverno od administrativnog centra regije Seinäjokija i 72,4 km istočno od Vaase i Botnijskog zaljeva.

## Historija
Evijarvi se prvi put spominje sredinom 16. vijeka.
Zna se da je 1760. podpadao pod *[[parohija|Parohiju]] Lappajärvi*, ali se 1865. od nje odvojio i postao samostalna parohija.

Općina Evijärvi osnovana je 1867.

Krajem 19. vijeka nastupila je kriza, pa je velik broj stanovnika emigrirao u Sjevernu Ameriku. Kasnije se stanje popravilo pa je oko 1920 općina imala 4159 stanovnika, ali odtad uz povremene oporavke, broj stanovnika opada.

## Pobratimske općine

* , Vändra

## Reference

## Vanjske veze

* ''Službene stranice Općine Evijärvi''
Tavastija

**Tavastija** (finski: *Häme*, švedski: *Tavastland*) je ime jedne od historijskih švedskih 
pokrajina koja se prostirala u sredini južne Finske.

## Geografija

Tavastija je graničila je sa Pravom Finskom, Satakuntom, 
Istočnom Botnijom, Savonijom i Uusimajom.

Teritorij Savonije je danas podjeljen na 3 regije; Pravu Tavastiju, Päijänne Tavastiju i Centralnu Finsku.

Zapadom Tavastije dominirao je sliv rijeke Kokemäenjoki, a istočnim]] dijelom jezero Päijänne, dok je na jugu granicu formirao Greben Salpausselkä.
Teren Tavastije bio je ravničarski na jugu, i postepeno je prema sjeveru postajao brdovitiji.

## Historija

Tavastija je podpala pod Švedsku za Drugog švedskog križarskog rata u periodu 1239. - 1249., koji je vodio Birger jarl.
Od tad je Švedska je vladala Finskom do 1809., kad je ona pripala Carskoj Rusiji, koja ju je organizirala kao Veliko Vojvodstvo Finska.

Vojvodstvo je zadržalo staru švedsku administrativnu podjelu na 9 grofovija, koje su prezvane, ali u suštini ostale iste, to su bile; Prava Finska, Åland, Satakunta, Tavastija, Uusimaa, Tavastija, Karelija, Istočna Botnija i 
Laponija.
 
Ta podjela je zadržana do velike reforme 1992 kad je uvedena nova podjela na 19 regija.

## Reference
Lieksa

**Lieksa** je grad i općina na istoku Finske od 12,117 stanovnika.

## Geografija

Lieksa leži u Regiji Sjeverna Karelija, nedaleko od ruske granice, na istočnoj obali jezera Pielinen.

Od administrativnog centra regije grada Joensuuja udaljena je 95 km sjeverno.

Lieksa je u Finskoj poznata po Nacionalnom parku Koli i brzacima Ruunaa.

## Historija

Historija Liekse počela je 1653. kad je tadašnji švedski guverner Finske Per Brahe Mlađi osnovao grad **Brahea** na ušću rijeke Lieksanjoki u Jezero Pielinen. Međutim on je do kraja 17. vijeka napušten i potpuno propao.

Mjesto je ponovno oživjelo krajem 19. vijeka, kad je porasla potražnja za drvenom građom, pa je početkom 20. vijeka izraslo kao centar sitnih poljoprivrednika i drvosječa. U ljeto 1934. veliki požar uništio je velik dio mjesta, ali je ono ubrzo obnovljeno pa je 1936. osnovana općina.

Lieksa je dobila status grada - 1973. kad se udružila sa Općinom Pielisjärvi.

Zenit grada bila je 1985. kad je imao 18 588 stanovnika, već 1990. njihov broj je opao na 17 527, a 2000. na 15 208 i taj negativni trend se nastavio.

## Privreda

Najveći poslodavac u gradu je tvornica celuloze - Kevätniemi.

## Pobratimski gradovi

* , Segeža
* , Balvi
## Reference

## Vanjske veze

* ''Službene stranice grada Lieksa ''
Lieksanjoki

**Lieksanjoki** (ruski: *Лендерка*)je rijeka u Rusiji i Finskoj duga 132 km.

## Geografija

Lieksanjoki  izvire iz jezera Jezera Sula na nadmorskoj visini od 166 metara, u ruskoj Republici Karelija, od tamo teče prema jugu u Finsku, do grada Lieksa, gdje ima ušće u Jezero Pielinen na nadmorskoj visini od 93,7 metara.

Lieksanjoki ima sliv velik 8255 km², kako na svom kratkom toku ima prilično veliki pod ima dosta slapova.

## Reference

## Vanjske veze
* ''Lieksanjoki, Lieksa''
Koštana

**Koštana** može biti:

* Koštana (ime), srpsko žensko ime
* Koštana (drama), drama Bore Stankovića

ili

* Koštana (film iz 1976), film iz 1976.
* Koštana (film iz 1962), film iz 1962.
* Koštana (opera), opera Petra Konjovića

a može biti i

* Fabrika obuće Koštana, Vranje

## Povezano
*Kostana
Koštana (drama)

**Koštana** je drama srpskog književnika Borisava Stankovića. To je jedno od najčešće igranih i najradije gledanih komada u srpskim pozorištima. Prvi put je treći čin objavljen u časopisu *Zvezda* *kao pozorišna igra u četiri čina.* Sadrži mnoge teme srpskog folklora i patrijahalnih običaja koji su bili prisutni u kasnom 19. veku.

Stanković je ovo delo prvi put napisao kada je imao oko 24 godine, ali ga je više puta prepravljao sve do konačne verzije koju je objavio kao zasebnu knjigu 1924. godine. Verzija je iz ove godine je poslužila za sva druga štampanja. Prvi put je ova drama štampana u celosti 1902. godine u *[[Srpski književni glasnik|Srpskom književnom glasniku]].* 

Drama je put izvedena 22. juna 1900. godine u Narodnom pozorištu u Beogradu. Reditelj je bio Čiča Ilija Stanojević, koji je istovreme igrao Mitku. Koštanu je glumila Zorka Todosić, a muzički aranžman je uradio Franjo Pokoroni. Prvo izvođenje drame bilo je neuspešno, jer je bilo malo publike, loših kritika i nezadovoljstvo Stankovića. Postoji i audio-zapis u kome Čiča Ilija Stanojević igra Mitketa u Fonoteci radio Beograda.

Posle ovoga Stanković vrši osamdesetak promena u komadu i oko u didaskalijama.

Godine 1924. godine Stanković slavi trideset godina književnog stvaralaštva i bira *Koštanu* da se ponovo štampa. Koštanu je igrala glumica Draga Spasić, a hadži-Tomu Dimitrije Ginić. 7. aprila 1928. godine dešava se nova premijera drame u režiji Dimitrija Ginića. Prvi put, umesto Čiča Ilije, Mitketa glumi drugi glumac Nikola Gošić, a Koštanu Sofija Novaković.

Tekst je transponovao Petar Konjović u istoimenu operu čije je prvo izvođenje bilo 1931. godine u Zagrebu.

Drama je od 1962. do 1985. bila četiri puta ekranizovana kao TV drama na programu tadašnje JRT.

## Likovi

* Hadži Toma
* Kata, žena Hadži-Tomina
* Stana, kći Hadži-Tomina
* Stojan, sin Hadži-Tomin
* Arsa, predsednik opštine
* Vaska, kći Arsina
* Koca, drugarica njena
* Mitka, brat Arsin
* Marko, vodeničar Tomin
* Policija, starešina nad pandurima
* Pandur
* Kmet ciganski
* Grkljan, ciganin, svirač, otac Koštanin
* Kurta, ciganski pandur
* Koštana, ciganka, pevačica i igračica
* Salče, mati Koštanina

## Izvori

## Literatura

## Vanjske veze
* Celo delo
* Nekadašnja lepa Koštana Bore Stankovića, danas stara i jadna Maksutova Malika („Politika“, 6. april 1941)
Mrs. Doubtfire

***Mrs. Doubtfire*** () je američka filmska komedija snimljena 1993. godine u režiji Chrisa Columbusa, poznata kao jedan od najvećih hollywoodskih hitova svog doba, kao i po jednoj od najuspješnijih uloga u filmografiji Robina Williamsa.

Predstavlja adaptaciju *[[Madame Doubtfire]]*, romana za djecu britanske spisateljice Anne Fine. Protagonist, koga tumači  Williams, je nezaposleni glumac iz San Francisca od koga se razvodi supruga (čiji lik tumači Sally Field) i odvodi troje djece. Radnja prikazuje kako on smišlja način da se druži za djecom, i to tako što se uz pomoć šminke preruši u škotsku dadilju pod imenom Gospođa Doubtfire" i od svoje bivše supruge preuzme posao.

Iako su kritičari bili podijeljeni oko filma, *[[Mrs. Doutfire]]* je postigao izuzetnu gledanost, a među publikom se našao i tadašnji američki predsjednik Bill Clinton, koji je s velikim entuzijazmom pohvalio film.

Tokom sljedećih godina se često najavljivao nastavak, iako je Williams u nekoliko intervjua izjavljivao svoje nezadovoljstvo predloženim scenarijem. Posljednji put je snimanje najavljeno 2013. godine, ali je projekt otkazan nakon Williamsovog samoubistva.

## Uloge
* Robin Williams ... Daniel Hillard / Euphegenia Doubtfire
* Sally Field ... Miranda Hillard
* Lisa Jakub ... Lydia "Lydie" Hillard
* Matthew Lawrence ... Christopher "Chris" Hillard
* Mara Wilson ... Natalie "Nattie" Hillard
* Pierce Brosnan ... Stuart "Stu" Dunmeyer
* Harvey Fierstein ... Frank Hillard
* Scott Capurro ... Jack
* Robert Prosky ... Jonathan Lundy
* Polly Holliday ... Gloria Cheney
* Anne Haney ... Mrs. Sellner
* Martin Mull ... Justin Gregory
* William Newman ... Mr. Sprinkles
* Todd Williams ... Todd (barmen)
* Terry McGovern ... Lou

## Reference

## Vanjske veze

* 
* 
*
Billy Budd

***Billy Budd*** ili ***Billy Budd, Sailor***() je pripovjetka američkog književnika Hermana Melvillea, posthumno objavljena 1924. godine. Radnja se događa godine 1797. za vrijeme Francuskih revolucionarnih ratova na *HMS Indomitable*, brodu britanske Kraljevske mornarice. Naslovni protagonist je Billy Budd, mladi novi član posade koji svojom vedrinom, mladošću i atraktivnim izgledom stiče simpatije drugova, ali ne i Johna Claggarta, ostarjelog i fizički deformiranog oficira koji ga optuži za planiranje pobune; Budd na formalnom saslušanju reagira tako što impulzivno udarcem šakom ubije Claggarta, a nakon čega se kapetan Vere nevoljko pridrži propisa i osudi Budda na smrt vješanjem.

Billy Budd je Melville počeo pisati krajem 1888. godine, ali ga nije uspio objaviti sve do smrti 1891. godine. Rukopis je slučajno pronađen 28 godina kasnije, te 1924. godine objavljen u Londonu gdje je izazvao oduševljenje. Veliki dio kritičara i historičara književnosti ga uspoređuje s ranijim i mnogo poznatijim Melvilleovim djelom *[[Moby Dick]]*, a pažnju je privukao i neobičnom strukturom, odnosno epilogom u kome se u obliku fiktivnih novinskih izvještaja i pjesama daje sasvim drukčija slika događaja od onih opisanih u radnji.

*Billy Budd* je postao predmetom nekoliko teatarskih adaptacija, kao i istoimene opere Benjamina Brittena. Godine 1962. je snimljen istoimeni igrani film sa Terenceom Stampom u glavnoj ulozi, a 1999. godine je Billy Budd poslužio i kao predložak za francuski film *[[Beau Travail]]*, radnjom smješten u milje francuske Legije stranaca.
Billy Budd (film)

***Billy Bud*** je britanski crno-bijeli igrani film snimljen 1962. godine u režiji Petera Ustinova. Predstavlja adaptaciju istoimene pripovjetke američkog pisca Hermana Melvillea. Protagonist, koga tumači Terence Stamp, je mladi pomorac koji 1797. godine za vrijeme rata sa Francuskom bude prisilno regrutiran za člana posade britanskog ratnog broda *HMS Indomitable* gdje svojom vedrinom i optizmom stiče simpatije drugova, ali i otvoreno neprijateljstvo oružara Johna Claggarta (čiji lik tumači Robert Ryan). Radnja prikazuje kako takva situacija eskalira do nasilja i tragedije. Billy Budd je predstavljao filmski debi mladog Stampa, koji je za svoju prvu ulogu nominiran za Oscara.

## Uloge
* Terence Stamp ... Billy Budd
* Robert Ryan ... John Claggart, oružar
* Peter Ustinov ... Edwin Fairfax Vere, kapetan
* Melvyn Douglas ... The Dansker, glavni radnik na jedrima
* Paul Rogers ... Philip Seymour, prvi poručnik
* John Neville ... Julian Radcliffe, drugi poručnik
* David McCallum ... Steven Wyatt, artiljerijski oficir
* Ronald Lewis ... Enoch Jenkins, jarbolaš
* Lee Montague ... Squeak, Claggartov pomoćnik
* Thomas Heathcote ... Alan Payne, jarbolaš
* Ray McAnally ... William O'Daniel, jarbolaš
* Robert Brown ... Talbot
* John Meillon ... Neil Kincaid, jarbolaš
* Cyril Luckham ... Hallam, kapetan marinaca
* Niall MacGinnis ... Kapetan Nathaniel Graveling

## Reference

## Vanjske veze
* 
* 
*
Wikimania

**Wikimania** ˌwɪkiˈmeɪniə, službena godišnja konferencija Wikimedia Foundationa. Teme prezentacijâ i diskusijâ uključuju projekte Wikimedije poput Wikipedije, drugih wikijâ, softvera s otvorenim kôdom, slobodno znanje i slobodni sadržaj te socijalne i tehničke aspekte u vezi s tim temama.

## Pregled

## Povezano

* Wiki Conference India
* WikiSym

## Referencije

## Vanjske veze

* [//meta.wikimedia.org/wiki/Wikimania Wikimania] na Meta-Wikiju, wikiju za koordinaciju projekata Wikimedije
Svetozar Marović

**Svetozar Marović** je bio jedini predsednik Državne zajednice Srbija i Crna Gora, od njenog formiranja 2003. do razdvajanja 2006. godine.

## Biografija
Rođen je 31. marta 1955. godine u Kotoru. Pravni fakultet završio je u Podgorici. Politikom je počeo da se bavi vrlo rano i bio je na značajnim funkcijama u vreme bivše Jugoslavije. Između ostalog bio je član Predsedništva Crne Gore, poslanik u Skupštini Crne Gore, poslanik u Veću građana Savezne skupštine i predsednik Skupštine Crne Gore. Potpredsednik je Demokratske partije socijalista Crne Gore. Osim politikom, bavio se i pisanjem novinskih kolumni u časopisima *„Ideje“, „Praksa“, „NIN“,* i listu *„Pobjeda“*. Idejni je kreator i osnivač Festivala *„Grad teatar“*. Autor je knjige *„Vreme iskušenja“*.

Momir Bulatović je 2001. izdao knjigu *„Pravila ćutanja“* u kojoj optužuje Marovića da je bio potkupljen da se pravi da ne vidi krijumčarenje duvana u Crnoj Gori. Umešan je u finansijski skandal u kome je kupovana vojna oprema za 296 miliona evra od Mila Dragića.

Tokom referenduma o nezavisnosti Crne Gore zalagao se za nezavisnost, iako je u to vreme bio predsednik Srbije i Crne Gore.

## Povezano
* Predsednik Srbije i Crne Gore
* Predsednik Saveta ministara Srbije i Crne Gore

## Reference
School for Secrets

***School for Secrets*** () je britanski crno-bijeli ratni film snimljen  1946.  godine u režiji Petara Ustinova, kome je to bio režijski debi. Radnja prikazuje grupu od nekoliko vrhunskih stručnjaka koji pred i na početku Drugog svjetskog rata za britansku vladu u najstrožoj tajnosti rade na uređaju za ranu detekciju neprijateljskih aviona kasnije poznatom kao radar, odnosno ulogu koju je njihov pronalazak imao u uspješnom ishodu bitke za Britaniju. Film je predstavljao jedno od prvih ostvarenja kojima je priznata uloga nove tehnologije (koja se za vrijeme samog rata držala tajnom), te je napravljen uz suradnju Ministarstva zrakoplovstva.

## Uloge
* Ralph Richardson ... Profesor Heatherville 
* Raymond Huntley ... Profesor Laxton-Jones 
* John Laurie ... Dr. McVitie 
* Ernest Jay ... Dr. Dainty 
* David Tomlinson ... Mr. Watlington 
* Finlay Currie ... Sir Duncan Wills 
* Norman Webb ... Dr. Wainwright 
* Michael Hordern ... Poručnik bojnog broda Lowther 
* Pamela Matthews ... Mrs. Watlington 
* Joan Haythorne ... Mrs. Laxton-Jones 
* Joan Young ... Mrs. McVitie 
* Ann Wilton ... Mrs. Dainty 
* Richard Attenborough ... Jack Arnold 
* Marjorie Rhodes ... Mrs Arnold [Stanodavka]
* David Hutcheson ... Major Sowerby 
* Patrick Waddington ... Kapetan Aspinall
* Cyril Smith ... Narednik Cox
* James Hayter ... Tehnički službenik RAF-a [van špice]

## Vanjske veze
*
Vice Versa (film, 1948)

***Vice Versa*** je britanska crno-bijela fantastična filmska komedija snimljena 1948. godine u režiji Petera Ustinova. Predstavlja treću po redu adaptaciju romana  *[[Vice Versa (knjiga)|Vice Versa]]* F. Ansteya. Protagonist, čiji lik tumači Roger Livesey, je burzovni mešetar koji je toliko preokupljen poslom da ne može shvatiti zašto se njegov najstariji sin (koga slumi Anthony Newley) ne želi nakon praznika vratiti u internat. Radnja prikazuje kako se kao rješenje pokazuje tajanstveni dragulj koji vlasniku ispunjava želju, pa tako otac odluči zamijeniti sina tako što preuzima njegovo tijelo, a pri čemu nastaje cijeli niz komičnih nesporazuma.

## Uloge
* Roger Livesey ... Paul Bultitude / Dick Bultitude
* Anthony Newley ... Dick Bultitude / Paul Bultitude
* Petula Clark ... Dulcie Grimstone 
* Kay Walsh ... Fanny Verlayne
* Hugh Dempster ... Pukovnik Ambrose
* David Hutcheson ... Marmaduke Paradine
* James Robertson Justice ... Dr. Grimstone
* Patricia Raine ... Alice
* Joan Young ... Mrs. Grimstone

## Reference

## Vanjske veze
* 
*
Nagrada Satellite za glumačku postavu u filmu

**Nagrada Satelit za najbolju glumačku postavu (ili glumački ansambl) u filmu** ( jedna je od Nagrada Satelit koje dodeljuje „Međunarodna novinarska akademija“. 

### 2000e

### 2010e

## Izvori
Sarah Michelle Gellar

**Sarah Michelle Gellar** (New York, 14. april 1977 - ) je američka glumica, najpoznatija po ulozi Buffy Summers u TV-seriji *[[Buffy the Vampire Slayer]]*. Ta joj je uloga krajem 1990-ih donijela vrhunac popularnosti, status jednog od najvećih seks simbola, ali i feminističke ikone američke televizije. Nastupala je u nekoliko filmova sa kolegom Freddiejem Prinzeom Jr., za koga se 2002. godine udala i rodila mu dvoje djece.

## Reference

## Vanjske veze

* 
* Interview with Sarah Michelle Gellar for *[[The Grudge]]* at darkhorizon
MTV-jeva filmska nagrada za najbolju ulogu

**MTV filmska nagrada za najbolju ulogu** () jedna je od MTV filmskih nagrada koju dodeljuje televizijska mreža MTV. Dodeljuje se u dve kategorije - za najbolju mušku i za najbolju žensku ulogu, mada su 2006. i 2007. bile spojene u jednu.

## 1990e

## 2000e

## 2010e
Marie-Chantal contre docteur Kha

***Marie-Chantal contre le docteur Kha*** () je francusko-italijansko-špansko-marokanski igrani film snimljen 1965. u režiji Claudea Chabrola. Po žanru predstavlja kombinaciju špijunskog filma i komedije, odnosno jednu od mnogobrojnih tadašnjih parodija serije o Jamesu Bondu. Naslovna protagonistica, koju tumači Marie Laforêt, je naizgled praznoglava snobovski nastrojena djevojka koju neznanac u vlaku pruži tajanstvene dragulje. Radnja prikazuje kako se u njima, zapravo, krije virus koji može uništiti čovječanstvo, a koga se žele dočepati grupe suparničkih ludih naučnika.

## Uloge
* Marie Laforêt : Marie-Chantal Froidevaux des Chatenets, la jeune femme snob
* Stéphane Audran : Olga
* Serge Reggiani : Ivanov
* Roger Hanin : Bruno Kerrien
* Francisco Rabal : Paco Castillo
* Charles Denner : Johnson
* Akim Tamiroff : le docteur Kha
* Pierre-François Moro : Hubert, le cousin de Marie-Chantal
* Gilles Chusseau : Grégor, le fils d'Ivanov
* Antonio Passalia : Sparafucile
* Robert Burnier : le tueur
* Gérard Tichy : le maître d'hôtel
* Claude Chabrol : le barman
* Henri Attal : un homme dans la voiture-couchettes
* Bernard Papineau 
* José Maria Caffarel
* Eugénio Da Piettro
* Onofrio Ancoléo
* Serge Bento
* Lahcen Boukis
* Pierre-François Moreau

## Vanjske veze
* 
*
Samantha Barks

**Samantha Jane Barks** (2. oktobar 1990 - ) je britanska glumica i pjevačica rodom sa Otoka Man. Poznatom je postala zahvaljujući nastupu u BBC-jevom talent showu *[[I'd Do Anything (BBC TV series)|I'd Do Anything]]* 2008. godine, a nakon njega je počela nastupati u teatru, uključujući ulogu Éponine u popularnom mjuziklu *[[Les Misérables (2012 film)|Les Misérables]]*. Nju je ponovila i u njegovoj filmskoj verziji.

## Vanjske veze
*
*Samantha Barks' CV  at United Agents
*"Sam Singing Defying Defying Gravity"—YouTube
Državni univerzitet Arkansasa

**Državno sveučilište Arkansasa** () je javno sveučilište u Jonesborou u američkoj saveznoj državi Arkansas. Sveučilište je osnovano 1909. godine. Drugo je najveće sveučilište u saveznoj državi.

## Reference

## Vanjske veze
* 
*
Nurmes

**Nurmes** je grad i općina na istoku Finske od 8,082 stanovnika.

## Geografija

Nurmes leži u Regiji Sjeverna Karelija, nedaleko od ruske granice, na sjevernoj obali jezera Pielinen.
Od administrativnog centra regije grada Joensuua udaljen je 127 km sjeverno, a od glavnog grada Helsinkija oko 516&nbsp;km.

## Historija

Nurmes se prvi put spominje 1556., početkom 17. vijeka taj kraj potpao je pod švedsku vlast, pa su njegove izvorne stanovnike Karelijce počeli potiskivati kolonisti iz Savonije i Kainuua, a naselje se počelo brzo širiti.

Nurmes je dugo vremena bio dio Parohije Pielisjärvi, da bi se 1810. osamostalio, pa se ona uzima kao godina osnivanja. U to vrijeme u Parohiji Nurmes bili su i Rautavaara, Valtimo kao i dijelovi Kuhma i Juuka. Današnji teritorij Općine Nurmes formiran je stotinu godina kasnije, kad se Valtimo izvojio i osnovao vlastitu općinu.

Ruski car dodjelio je Nurmesu 1873. povelju o statusu grada.

Nurmes je teško stradao u požaru 1891. nakon tog je obnovljen po planovima arhitekata Ferdinanda Öhmanina i Juliusa Basiliera, sa širokim ulicama i drvoredima, koji su ga trebali štititi od toga da sav izgori.

Do druge polovice 20. vijeka poljoprivreda i šumarstvo bili su glavni izvori prihoda, nakon tog razvila se tekstila i prehrambena industrija.

Nurmes je 1. januara 1974. dobio status grada.

Polovicom 18. vijeka Nurmes je imao oko 1.700 stanovnika, početkom 19. vijeka već više od 5000, a na svom vrhuncu 1960-ih 14990 ljudi. Posljednjih nekoliko dekada broj stanovnika mu rapidno opada.

## Pobratimski gradovi

* , Laholm
* , Møn
* , Ørsta
* , Volda
* , Segeža

## Reference

## Vanjske veze

* ''Službene stranice grada Nurmes ''
Christoph Cellarius

**Christoph (Keller) Cellarius** (Schmalkalden, 22. novembar 1638. – Halle 4. juni 1707.), njemački klasični filolog i učenjak iz Schmalkaldena.

Bio je rektor univerziteta u Weimaru, kasnije profesor retorike i historije u Halleu. Mada je podjela historije na stari, srednji i novi vijek već bila prisutna u djelima starijih autora italijanske renesanse kao što su Leonardo Bruni i Flavio Biondo, tek je Cellariusovo djelo *Opća historija podijeljena na antički, srednjovjekovni i novi period* bila odlučujuća u popularizaciji ove podjele. Nakon njegovog djela, tripartitna podjela postaje standard.

Biblioteka Univerziteta primijenjenih nauka u Schmalkaldenu njemu u čast nosi njegovo ime, zove se "Cellarius Bibliothek".

## Veze
* Univerzalna istorija
* Periodizacija

## Izvori

## Bibliografija
* Johann Wolfgang von Goethe, *Memoirs of Goethe*, ''Cellarius'',  Štampano za Henry Colburn (London), 1824.
Outokumpu (Finska)

**Outokumpu** je grad i općina na istoku Finske od 7,172 stanovnika.

## Geografija

Outokumpu leži u Regiji Sjeverna Karelija, udaljen 40 km sjeverozapadno od administrativnog centra regije grada Joensuua.

## Historija

Još početkom 20. vijeka Outokumpu je bio malo selo u Parohiji Kuusjärvi u pograničnom kraju. 
Njegov razvoj pokrenulo je otkriće bakrene rude 1910., nakon tog se mjesto brzo industrijaliziralo.

Ispočetka je jedini rudnik bio - Outokumpu, kasnije su otvarani rudnici Mökkivaaralla, Keretissä i Vuonos, u kojima se pored bakra iskapalo i cink, nikal, kobalt, željezo, zlato i srebro.

Tako je tadašnji Outokumpu postao najvažniji finski rudarski grad, koji je 1968. dobio status trgovišta, a 1977. i status grada.
Rudnici su iscrpljeni i zatvoreni 1989.

## Privreda

Najveći privredni pogon u gradu je proizvođač čelika Outokumpu, koji je tu i osnovan, ali je nakon zatvaranja rudnika svoje sjedište preselio u Espoo.

## Pobratimski gradovi

* , Kohtla-Järve

## Reference

## Vanjske veze

* stranice grada Outokumpu ''
Le Tigre se parfume à la dynamite

***Le Tigre se parfume à la dynamite*** () je francusko-špansko-italijanski špijunski film snimljen 1965. godine u režiji Claudea Chabrola. Predstavlja nastavak filma *[[Le Tigre aime la chair fraîche]]* i u njemu Roger Hanin, koji je također napisao scenario, ponavlja ulogu francuskog obavještajca Louisa Rapièrea. Radnja prikazuje kako spašavanje tereta sa potonulog broda razotkriva neonacističku zavjeru.

## Uloge
* Roger Hanin : Louis Rapière, dit Le Tigre
* Margaret Lee : Pamela Mitchum
* Michel Bouquet : Jacques Vermorel
* Micaela Pignatelli : Sarita Sanchez
* Carlos Casaravilla : Ricardo Sanchez
* Pepe Nieto
* Jose M. Caffarel : le colonel Pontarlier
* Georges Rigaud : le commandant Damerec
* Roger Dumas : Duvet

## Vanjske veze
* 
*
Kitee

**Kitee** je grad i općina na istoku Finske od 10,986 stanovnika.

## Geografija

Općina Kitee leži u Regiji Sjeverna Karelija, nedaleko od ruske granice, na zapadnoj obali jezera Kiteenjärvi.
Od administrativnog centra regije grada Joensuua udaljena je 67 km jugoistočno (cestom), 57 (željeznicom) a od glavnog grada Helsinkija oko 396&nbsp;km.

Kitee je u Finskoj poznat po graničnom prijelazu Niirala prema Rusiji.

Pored samog centralnog grada Kitee, u općini leže i dva veća  naselja  Kesälahti (1.037 stanovnika) i Puhos (231) na Jezeru Orivesi.

## Historija

Taj dio Karelije je od 15. vijeka bio pod utjecajem Novgoroda i pravoslavne crkve

Nakon Ingrijskog rata i potpisivanja Mira iz Stolbova 1617. potpao je pod Švedsku, koja je oko 1630. osnovala luteransku parohiju, pa se 1631. uzima kao godina kad je Kitee osnovan.

Na početku Rusko-švedskog rata - 1656., izbio je ustanak pravoslavnih stanovnika protiv švedske vlasti. Ta pobuna je ugušena pa je dobar dio stanovnika izbjegao u Rusiju. 
Nakon Drugog svjetskog rata istočni dio općine bio je sve do 1960-ih pod sovjetskom okupacijom.

Kitee je 1992. dobio status grada, a 2013. se udružio sa Općinom Kesälahden.

## Privreda i transport

Najveći poslodavac u gradu je drvna industrija - Stora Enso i tekstilna tvornica Marimekko, pored tog Općina Kitee je 
poznata po proizvodnji mlijeka.

Kitee je povezan sa jugom Finske magistalnom cestom 6 i željezničkom prugom Helsinki-Joensuu, a preko kanala kod Puhosa sa Jezerskim kompleksom Saimaa, pa je brodovima preko Sajmanskog kanala moguće doploviti do Baltičkog mora.

Grad ima i aerodrom dovršen 1989. sa pistom dužine 1 500 metara.

## Poznati sugrađani

U Kiteeu je 1996. osnovan simfonijski metal sastav Nightwish, iz kojeg je i većina članova.
## Reference

## Vanjske veze

* ''Službene stranice grada Kitee ''
Kiteenjärvi

**Kiteenjärvi** je jezero na istoku Finske koje leži u Regiji Sjeverna Karelija.

## Karakteristike
Kiteenjärvi je protočno jezero rijeke Kiteenjoki, koje leži na nadmorskoj visini 
od 79.3 metra. Na zapadoj obali u gornjem dijelu jezera leži grad Kitee.

Kiteenjärvi je maksimalno dubok 24 m, a prosječno 2  m, izduljenog je oblika, sa dužininom obale 35 km i površinom od 15 km².

## Reference

## Vanjske veze

* ''Kiteenjärvi'' na portalu Jarwiki
La Ligne de démarcation

***La Ligne de démarcation*** () je francusko-italijanski crno-bijeli igrani film snimljen 1966. godine u režiji Claudea Chabrola. Temelji se na knjizi memoara Gilberta Renauda, jednog od vodećih operativaca francuskog pokreta otpora u Drugom svjetskom ratu. Radnja se odvija 1941. godine u malom planinskom mjestu koje se za vrijeme njemačke okupacije našlo na demarkacionoj liniji između područja pod neposrednom njemačkom vlašću i višijske Slobodne zone, a što ga čini područjem gdje se vode krijumčarske i razne subverzivne aktivnosti. Protagonist, koga tumači Maurice Ronet, je lokalni aristokrat koji je, potaknut francuskim vojničkim slomom prethodne godine, poput većine svojih sunarodnjaka odlučio mirno živjeti pod okupacijom, za razliku od supruge (čiji lik tumači Jean Seberg, koja je postala aktivna u pokretu otpora.

*La Ligne* je originalno trebao režirati Anthony Mann, ali je umjesto toga projekt napustio, preporučivši Chabrola kao svoju zamjenu. Sam Chabrol je kasnije tvrdio da je film snimio protiv svoje volje, odnosno da je bio većinom vremena bio pijan na setu. Film je, međutim, kasnije izazvao pažnju filmskih historičara i kritičara kao jedno od prvih ostvarenja koje je osporavalo službeni stav poratne Francuske o svenarodnom i širokom pokretu otpora, odnosno u kome su njegovi pripadnici prikazani kao manjina u odnosu na većinu Francuza koji su umjesto toga bili ravnodušni ili surađivali sa okupatorom. *La Ligne* je bio zanimljiv i zbog toga što je prikazivao tamnu stranu života u malim mjestima, odnosno buržoazije, a što će postati jedan od omiljenih Chabrolovih motiva u nastavku njegove karijere.

## Glavne uloge

## Izvori

## Vanjske veze
*
Demarkaciona linija

**Demarkaciona linija** ili **demarkacijska crta** je izraz koji se koristi za privremena ili predložena razgraničenja između različitih država ili paradržavnih entiteta, kojim se uspostavlja ili priznaje de facto vlast na nekim područjima, najčešće temeljenih na sporazumima o primirju, odnosno uspostavi režima vojne okupacije na teritorijama nestalih ili vojnički poraženih država.

## Neki primjeri demarkacionih linija u historiji
* Curzonova linija
* Međuentiteska linija uspostavljena nakon rata u Bosni i Hercegovini
* Linija kontrole između Indije i Pakistana, uspostavljena nakon Trećeg indijsko-pakistanskog rata
Demarkaciona linija (Francuska)

**Demarkaciona linija** (; ) je naziv kojim se od 1940. do 1942. godine za vrijeme osovinske okupacije Francuske u Drugom svjetskom ratu označavalo razgraničenje između okupiranih područja pod neposrednom njemačkom vlašću i Slobodne zone () pod vlašću višijske vlade. Uspostavljena je temeljem Drugog primirja u Compiegneu 22. juna 1940. godine, kojom su formalno okončana neprijateljstva između njemačke i francuske države nakon poraza francuskih snaga u bitci za Francusku. Linija ispočetka nije bila čvrsto određena, ali se okvirno kretala od područja na švicarskoj granici pa sve do granice sa Španijom, odnosno u ukupnoj dužini od 1200&nbsp;km; pri tome je pod njemačkom vlašću ostala cjelokupna atlantska obala Francuske; čvrsto je određena tek 1941. godine.

Izmađu dva područja je uspostavljena de facto granica, odnosno stanovnici nisu mogli prelaziti iz njemačke u slobodnu zonu bez posebnih dozvola. Na jugoistoku Francuske je, pak, posebnim sporazumom sa fašističkom Italijom uspostavljena demilitarizirana zona od 50&nbsp;km.

Demarkaciona linija je prestala postojati nakon savezničkog iskrcavanja u Sjevernoj Africi, kada je Adolf Hitler, strahujući od mogućnosti da višijske snage u Slobodnoj zoni prijeđu na stranu Saveznika, naredio operaciju njenoj zauzimanja, tokom koje je u novembru 1942. uspostavljen jedinstveni okupacioni režim; tada, je, međutim, uspostavljena i nova privremena demarkaciona linija koja je njemačku okupacionu zonu dijelila od italijanske; ona je, pak, prestala postojati nakon kapitulacije Italije u septembru 1943.
Demarkaciona linija (razvrstavanje)

Demarkaciona linija označava privremeno ili predloženo razgraničenje između država, paradržavnih entiteta ili zaraćenih strana.

Također može označavati:
*Demarkaciona linija (Francuska)
*''Demarkaciona linija'' (film), rež. Claude Chabrol